# ქარწაღებულნი (ფილმი)

| „ქარწაღებულნი Gone with the Wind“ |
| --- |
|  |
| რეჟისორი |
ვიქტორ ფლემინგი **არ არიან მითითებული:** ჯორჯ კიუკორი სემ ვუდი |
| პროდიუსერი |
დევიდ სელზნიკი |
| სცენარისტი |
სიდნი ჰოვარდი **არ არიან მითითებული:** ბენ ჰეკტი ჯო სვერლინგი ჯონ ვან დრატენი |
| ნაწარმოები |
ქარწაღებულნი — მარგარეტ მიჩელი |
| როლებში |
კლარკ გეიბლი ვივიენ ლი ლესლი ჰოვარდი ოლივია დე ჰევილენდი ჰეტი მაკ-დენიელი |
| კომპოზიტორი |
მაქს შტაინერი |
| დისტრიბუტორი |
Selznick International Metro-Goldwyn-Mayer *(1939)* New Line Cinema *(1998)* Warner Bros. *(ვიდეოპროდუქცია)* |
| ხანგრძლივობა |
224 წთ 238 წთ უვერტიურით და ფინალური ტიტრებით |
| ქვეყანა |
აშშ |
| ენა |
ინგლისური  |
| ბიუჯეტი |
3,9 მილიონი აშშ დოლარი |

**ქარწაღებულნი** (ინგლ. Gone with the Wind) — ვიქტორ ფლემინგის მიერ 1939 წელს გადაღებული ამერიკული ფილმი. შექმნილია მარგარეტ მიჩელის ამავე სახელწოდების რომანის მიხედვით. ფილმის გადაღება დაჯდა 3,9 მილიონი დოლარი, რაც იმ დროისთვის ასტრონომიული თანხა იყო, მაგრამ 192 მილიონი დოლარი გამოიმუშავა, 10 ოსკარი მიიღო და ყველა დროის ერთ-ერთ ყველაზე პოპულარულ ფილმად იქცა. ფილმის პრემიერის დღე, 1939 წლის 15 დეკემბერი ჯორჯიის გუბერნატორმა უქმე დღედ გამოაცხადა.

## სიუჟეტი

ყურადღება!  ქვემოთ მოყვანილია სიუჟეტის და/ან დასასრულის დეტალები.
მოქმედება იწყება ჯორჯიაში 1861 წლის აპრილში. სკარლეტ ო'ჰარა ბამბის პლანტაციის, ტარას, მდიდარი მფლობელის გათამამებული ქალიშვილია. მას ბევრი თაყვანისმცემელი ჰყავს, თუმცა თავად ეშლი უილკსი მოსწონს. ეს უკანასკნელი კი ბიძაშვილზე, მელანი ჰამილტონზეა დანიშნული. მიუხედავად მამისა და ერთგული მოახლის, დედილოს, გაფრთხილებებისა, სკარლეტი მაინც ცდილობს ეშლის მოხიბვლას „თორმეტ მუხაში“ დაგეგმილ ნადიმზე. ეშლისთან საუბრის შემდეგ ის გაიცნობს რეტ ბატლერს. სკარლეტი იმისათვის, რომ აეჭვიანოს ეშლი, ცოლად მიჰყვება ჩარლი ჰამილტონს, მელანის ძმას. ამ დროს იწყება სამოქალაქო ომი.

ატლანტაში გამართულ ომის დამხმარე აუქციონზე რეტ ბატლერი შოკში ჩააგდებს ადგილობრივ საზოგადოებას, როცა აუქციონზე უკვე დაქვრივებულ სკარლეტთან ცეკვის უფლებას შეიძენს. მათ შორის რომანტიკული ურთიერთობა ვითარდება. რეტი სკარლეტს სიყვარულში გამოუტყდება კონფედერატების არმიასთან შეერთების წინ. ომის დასრულების შემდეგ სკარლეტი ფინანსურ პრობლემებთან გასამკლავებლად დახმარებას რეტს სთხოვს.

ფილმის ბოლოს უკვე სკარლეტზე დაქორწინებული რეტი ცოლს შორდება და ტოვებს ცნობილი ფრაზით „ძვირფასო, მე თქვენ აღარ მადარდებთ“. ატირებული სკარლეტი ტარაში დაბრუნებას გადაწყვეტს და არ კარგავს ხვალინდელი დღის იმედს.

## როლებში

* ვივიენ ლი ― სკარლეტ ო’ჰარა
* კლარკ გეიბლი ― რეტ ბატლერი
* ლესლი ჰოვარდი ― ეშლი უილკსი
* ოლივია დე ჰევილენდი ― მელანი ჰამილტონი
* ჰეტი მაკდანიელი ― დედილო
* ტომას მიტჩელი ― ჯერალდ ო’ჰარა

## ჯილდოები

**ოსკარი**

1. საუკეთესო ფილმი
2. საუკეთესო რეჟისორი: ვიქტორ ფლემინგი
3. საუკეთესო ადაპტირებული სცენარი: სიდნი ჰოვარდი
4. საუკეთესო მსახიობი ქალი: ვივიენ ლი
5. საუკეთესო მსახიობი ქალი მეორეხარისხოვან როლში: ჰეტი მაკდანიელი
6. საუკეთესო ოპერატორი: ერნესტ ჰალერი და რეი რენაანი
7. საუკეთესო მონტაჟი: ჰალ კ. კერნი და ჯეიმზ ე. ნიუკომი
8. ფერადი ფილმის საუკეთესო მხატრვული გაფორმება: ლილ რ. ველერი
9. ორი სპეციალური ტექნიკური ჯილდო, მათ შორის ერთი დეკორაციისთვის

## რესურსები ინტერნეტში

ვიკისაწყობში არის გვერდი თემაზე:
ქარწაღებულნი (ფილმი) ოფიციალური საიტი
* „ქარწაღებულნი (ფილმი)“ — კინოფილმების ინტერნეტ-მონაცემთა ბაზა (ინგლისური)
* ქარწაღებულნი